
8 Μαρτίου 2019 


ΤΕΥΧΟΣ ΤΕΤΑΡΤΟ 


Αρ 


. Φύλλου 104 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Κήρυξη ως αναδασωτέας δημόσιας έκτασης δα¬ 
σικού χαρακτήρα εμβαδού 19,61777 στρ. στη 
θέση «Κοκκινόης» της περιφέρειας Τ.Κ. Ξυλικών 
Δ.Ε Αμφίκλειας, Δήμου Αμφίκλειας - Ελάτειας, Π.Ε. 
Φθιώτιδας. 

2 Κήρυξη δύο εκτάσεων ως αναδασωτέων συνολι¬ 
κού εμβαδού 2.802,56 τ.μ. στην θέση «Αγρόκτημα 
Προφήτη» της Τοπικής Κοινότητας Προφήτη, του 
Δήμου Βόλβης, Περιφερειακής Ενότητας Θεσσα¬ 
λονίκης 

3 Επικύρωση καθορισμού τμηματικής οριοθέτησης 
χειμάρρου «Θολοπόταμου» ή «Θολούρα» στην 
Τ.Κ. Νεραντζιών της Δ.Ε. Συμπολιτείας του Δήμου 
Αιγιαλείας, Π.Ε. Αχάίας (θέση ιδιοκτησίας Στάικου). 


ΑΠΟΦΑΣΕΙΣ 

Αριθμ. 549/31531 (1) 

Κήρυξη ως αναδασωτέας δημόσιας έκτασης δα¬ 
σικού χαρακτήρα εμβαδού 19,61777 στρ. στη 
θέση «Κοκκινόης» της περιφέρειας Τ.Κ. Ξυλικών 
Δ.Ε Αμφίκλειας, Δήμου Αμφίκλειας - Ελάτειας, 
Π.Ε. Φθιώτιδας. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 24 παρ. 1 και 117 παρ. 3 
του Συντάγματος. 

2. Τις διατάξεις των άρθρων 6 και 280 του ν. 3852/2010 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης» (ΦΕΚ 
87 Α'). 

3. Το π.δ. 138/2010 «Οργανισμός της Αποκεντρωμένης 
Διοίκησης Θεσσαλίας - Στ. Ελλάδας» (ΦΕΚ 231 Α'). 

4. Τις διατάξεις του ν. 998/1979 « Περί προστασίας των 
δασών και των δασικών εν γένει εκτάσεων της χώρας» 
(ΦΕΚ 289 Α') όπως τροποποιήθηκαν με τον ν. 3208/2003 
(ΦΕΚ 303 Α'), άρθρο 9 ν. 3818/2010 (ΦΕΚ 17 Α') και άρθρο 


35 παρ. 1 ν. 4280/2014 (ΦΕΚ 159 Α') και συγκεκριμένα: 
α) του άρθρου 38 παρ. 1, β) του άρθρου 41 παρ. 1, όπως 
ισχύουν. 

5. Τις διαταγές του Υπουργείου Γεωργίας: α) 160417/ 
1180/8-7-1980, β) 182447/3049/24-9-1980 και γ) 105204/ 
2793/31-07-2002. 

δ.Την υπ' αριθ. 110789/1293/02-09-2014 διαταγή του 
Υ.ΠΕ.Κ.Α. 

7.Τις διατάξειςτων άρθρων 28 και 28Α του ν. 4325/2015 
«ΕκδημοκρατισμόςτηςΔιοίκησης- Καταπολέμηση Γρα¬ 
φειοκρατίας και Ηλεκτρονική Διακυβέρνηση κ.λπ. (ΦΕΚ 
47 Α'). 

δ.Την υπ’ αριθ. 6985/85797/1-6-2017 απόφαση του 
Συντονιστή Α.Δ.Θ.Στ.Ε. «Μεταβίβαση δικαιώματος υπο¬ 
γραφής κ.λ.π. στους Προϊσταμένους ή στις Προϊσταμένες 
Διευθύνσεων» (ΦΕΚ 2003 Β’). 

9. Την υπ' αριθ. 13917/15-5-2017 απόφαση Υπουργού 
Εσωτερικών (ΦΕΚ 250 ΥΟΔΔ/26-5-2017) περί διορισμού 
Συντονιστή στην Α.Δ.Θ.Στ.Ε. 

10. Την υπ' αριθ. 1165/29571/25-02-2019 αναφορά 
του Δασαρχείου Αταλάντης, με την οποία προτείνεται η 
κήρυξη ως αναδασωτέας της αναφερόμενης στο θέμα 
έκτασης, αποφασίζουμε: 

Κηρύσσουμε ως αναδασωτέα δημόσια έκταση δασι¬ 
κού χαρακτήρα εμβαδού 19,61777 στρ., στη θέση «Κοκ- 
κινόης» της περιφέρειας Τ.Κ. Ξυλικών, Δ.Ε. Αμφίκλειας, 
Δήμου Αμφίκλειας - Ελάτειας, Π.Ε. Φθιώτιδας, η οποία 
καταστράφηκε από πυρκαγιά στις 6 του μηνάς Νοεμβρί¬ 
ου του έτους 2018. Η έκταση πριν την καταστροφή της, 
καλύπτονταν από δασική βλάστηση αποτελούμενη από 
αφάνες και λίγα διάσπαρτα κέδρα, πουρνάρια, δρυς και 
αγκορτσιές με ποσοστό δασοκάλυψης 15% και εμπίπτει 
στην κατηγορία των εκτάσεων του άρθρου 3 παρ. 2 του 
ν. 998/1979, όπως τροποποιήθηκε και ισχύει σήμερα, 
σύμφωνα και με το π.δ. 32/2016, αποτελεί δε μαζί με τις 
όμορες δασικού χαρακτήρα εκτάσεις οργανική ενότητα 
που συμβάλλει στη διατήρηση της φυσικής και βιολογι¬ 
κής ισορροπίας και εξυπηρετεί τη διαβίωση των ανθρώ¬ 
πων εντός του φυσικού περιβάλλοντος. 

Απεικονίζεται με τα στοιχεία (1 - 2 - 3 -... - 8 - 9 -10 -... - 
13 -14 -14' -15’ -1) και προσδιορίζεται επακριβώς από 
τις αντίστοιχες συντεταγμένες ΕΓΣΑ ’87 στο συνημμένο 
τοπογραφικό διάγραμμα, κλίμακας 1:2000, το οποίο συ¬ 
νοδεύει την απόφαση αυτή και έχει όρια: 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΔΊ 04/08.03.2019 


Ανατολικά: Με έκταση δασικού χαρακτήρα σήμερα 

Δυτικά: Με έκταση δασικού χαρακτήρα σήμερα. 

Βόρεια: Με αναδασωτέα έκταση μετά από πυρκαγιά 
και έκταση μη δασικού χαρακτήρα σήμερα. 

Νότια: Με έκταση δασικού χαρακτήρα σήμερα. 

Σκοπός της κήρυξηςτης ανωτέρω έκτασης ως αναδα¬ 
σωτέας, είναι η προστασία της, η διατήρηση του δασικού 
της χαρακτήρα, ο αποκλεισμός διάθεσής της για άλλη 
χρήση και η επαναδημιουργίατης καταστραφείσας δα¬ 
σικής βλάστησης με φυσική αναγέννηση. 

Επιτρέπεται υποβολή κατ' αυτής αίτησης ακύρωσης 
στο αρμόδιο Διοικητικό Εφετείο (άρθρο 47 ν. 3900/2010 - 
ΦΕΚ 213 Α') μέσα σε προθεσμία εξήντα (60) ημερών, που 


αρχίζει από την επομένη της δημοσίευσής της (άρθρο 
46 π.δ. 18/1989 - ΦΕΚ 8 Α'). 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 27 Φεβρουάριου 2019 

Με εντολή Συντονιστή 
Αποκεντρωμένης Διοίκησης 
Ο Διευθυντής Δασών Φθιώτιδας 

ΑΝΔΡΕΑΣ ΠΑΠΑΝΔΡΕΟΥ 




ΤΟΠΟΓΡΑΦΙΚΟ ΑΙΑΓΡΑΜΜΑ 


Τεύχος ΔΊ 04/08.03.2019 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΔΊ 04/08.03.2019 


Αριθμ. 6256 _ (2) 

Κήρυξη δύο εκτάσεων ως αναδασωτέων συνολι¬ 
κού εμβαδού 2.802,56 τ.μ. στην θέση «Αγρόκτη¬ 
μα Προφήτη» της Τοπικής Κοινότητας Προφή¬ 
τη, του Δήμου Βόλβης, Περιφερειακής Ενότητας 
Θεσσαλονίκης 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Το Σύνταγμα της Ελλάδας άρθ. 117 παρ. 3 (ΦΕΚ 
120/Α727-6-2008). 

2. Το ν. 998/1979 «Περί προστασίας των δασών και 
δασικών εκτάσεων εν γένει της χώρας» (ΦΕΚ 289/Α7 
29-12-1979) και ειδικότερα το άρθρο 38 παρ. 1 και το 
άρθρο 41. 

3. Το ν. 998/1979 άρθρο 70 παρ. 3, όπως προστέθηκε 
με την παρ. 2 του άρθρου 12 του ν. 2040/1992 «Ρύθμιση 
θεμάτων αρμοδιότητας Υπουργείου Γεωργίας και νο¬ 
μικών προσώπων εποπτείας και άλλες διατάξεις» (ΦΕΚ 
70/Α723-4-1992) και αντικαταστάθηκε με την παρ. 15 
του άρθρου 1 του ν. 3208/2003 «Προστασία των δασι¬ 
κών οικοσυστημάτων, κατάρτιση δασολογίου, ρύθμι¬ 
ση εμπραγμάτων δικαιωμάτων επί δασών και δασικών 
εν γένει εκτάσεων και άλλες διατάξεις» (ΦΕΚ 303/Α7 
24-12-2003). 

4. Τις με Α.Π. 160417/1180/8-7-1980, Α.Π. 182447/ 
3049/1980 και Α.Π. 154659/24-5-1982 διαταγές του 
Υπουργείου Γεωργίας. 

5. Το ν. 3852/2010 «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμμα 
Καλλικράτης» και κυρίως τα άρθρα 6 και 280 (ΦΕΚ 87/ 
Α77-6-2010). 

6. Το π.δ. 142/2010 «Οργανισμός Αποκεντρωμέ¬ 
νης Διοίκησης Μακεδονίας - Θράκης» (ΦΕΚ 235/Α7 
27-12-2010). 

7. Το ν. 4061/2012 «Διαχείριση και προστασία ακινή¬ 
των Υπουργείου Αγροτικής Ανάπτυξης και Τροφίμων - 
Ρύθμιση εμπραγμάτων δικαιωμάτων και λοιπές διατά¬ 
ξεις» (ΦΕΚ 66/Α 722-3-2012). 

8. Το ν. 3861/2010 «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο «Πρόγραμμα Διαύγεια» και άλλες διατάξεις 
(ΦΕΚ 112/Α713-7-2010). 

9. Τις διατάξεις των άρθρων 28 και 28Α του ν. 
4325/2015 (ΦΕΚ 47/Α72015) καθώς και την υπ' αριθ. 
πρωτ. 14138/15-5-2017 απόφαση του Υπουργού Εσω¬ 
τερικών (ΦΕΚ 250/τ. Υ.Ο.Δ.Δ./2017 - ΑΔΑ: ΩΩ09465ΧΘ7- 
ΗΜΞ) για το διορισμό του Συντονιστή. 

10. Την με α.π. 35748/30-5-2017 απόφαση του Συντο¬ 
νιστή Αποκεντρωμένης Διοίκησης Μακεδονίας Θράκης 
«Ανάθεση άσκησης αρμοδιοτήτων σε οργανικές μονά¬ 
δες ... της Αποκεντρωμένης Διοίκησης Μακεδονίας Θρά¬ 
κης» (ΦΕΚ 1971/Β72017). 

11. Το με α.π. 68376/12-9-2013 έγγραφο της ΑΔΜΘ/ 
Γενική Διεύθυνση Δασών και Αγροτικών Υποθέσεων με 
το οποίο ορίζεται η διαδικασία έκδοσης Απόφασης κή¬ 
ρυξης ως αναδασωτέων εκτάσεων. 

12. Την με α.π. 83561/20-12-2017 απόφαση του Συ¬ 
ντονιστή Αποκεντρωμένης Διοίκησης Μακεδονίας - 


Θράκης «Μερική κύρωση των ενενήντα τεσσάρων (94) 
δασικών χαρτών... (άρθρο 17 ν. 3889/2010)» (ΦΕΚ 71 /Δ7 
16-02-2018) σύμφωνα με τους οποίους οι εκτάσεις του 
θέματος εμπίπτουν στις δασικές εν γένει εκτάσεις. 

13. Το με α.π. 5871/30-01-2019 έγγραφο του Δασαρχεί¬ 
ου Λαγκαδά στο οποίο προτείνεται η κήρυξη των εκτά¬ 
σεων, που αναφέρονται στο θέμα, ως αναδασωτέων με 
συνημμένη την από 29-01-2019 έκθεση αυτοψίας της 
δασολόγου Ελένης Βράνα. 

14. Το γεγονός ότι οι εκτάσεις που αναφέρονται στο 
θέμα αποτελούν δημόσιες δασικές εκτάσεις που κατα¬ 
στράφηκαν από πυρκαγιά. 

15. Το γεγονός ότι δεν προκύπτει δαπάνη για τον κρα¬ 
τικό προϋπολογισμό, αποφασίζουμε: 

Κηρύσσουμε ως αναδασωτέες δύο εκτάσεις εμβα¬ 
δού χιλίων εννιακοσίων ογδόντα τεσσάρων τετραγωνι¬ 
κών μέτρων και είκοσι πέντε τετραγωνικών εκατοστών 
(Ε1 =1.984,25 τ.μ.) η πρώτη έκταση και οχτακοσιών δέκα 
οχτώ τετραγωνικών μέτρων και τριάντα ενός τετραγωνικών 
εκατοστών (Ε2=818,31 τ.μ.) η δεύτερη έκταση, στη θέση 
«Αγρόκτημα Προφήτη» τηςΤοπικής Κοινότητας Προφήτη, 
του Δήμου Βόλβης, Περιφερειακής Ενότητας Θεσσαλονί¬ 
κης, με σκοπό την προστασία, αποκατάσταση της δασικής 
Βλάστησης με φυσική ή τεχνητή αναδάσωση και τη διατή¬ 
ρηση του χαρακτήρα τους ως δασικών εκτάσεων, ώστε να 
αποκλεισθεί η διάθεση των προαναφερθεισων εκτάσεων, 
που καταστράφηκαν από πυρκαγιά, για άλλο σκοπό. 

Η έκταση εμβαδού Ε1 =1.984,25 τ.μ., που προσδιορί¬ 
ζεται με στοιχεία 1 - 2- 3- ... -12-13 συνορεύει ως εξής: 
Βόρεια: με δασική έκταση 
Νότια: με μη δασική έκταση 
Ανατολικά: με μη δασική έκταση 
Δυτικά: με δασική και μη δασική έκταση 
Η έκταση εμβαδού Ε2=818,31 τ.μ., που προσδιορίζεται 
με στοιχεία 14 -15 -... - 21 - 22 συνορεύει ως εξής: 
Βόρεια: με δασική και μη δασική έκταση 
Νότια: με δασική έκταση 
Ανατολικά: με δασική έκταση 
Δυτικά: με μη δασική έκταση 

Οι παραπάνω δύο εκτάσεις αποτυπώνονται στο συ¬ 
νημμένο τοπογραφικό διάγραμμα, που αποτελεί ανα¬ 
πόσπαστο μέρος της απόφασης αυτής. 

Κατά της παρούσας απόφασης επιτρέπεται υποβολή αί¬ 
τησης ακύρωσης στο Τριμελές Διοικητικό Εφετείο Θεσσα¬ 
λονίκης (άρθρο 47 ν. 3900/2010, ΦΕΚ 213/Α72010), εντός 
προθεσμίας εξήντα (60) ημερών, αρχόμενης από την 
επομένη της δημοσίευσής της (άρθρο 46 π.δ. 18/1989). 

Επίσης, κατά της παρούσας Απόφασης επιτρέπεται 
υποβολή αίτησης ανάκλησης ή τροποποίησης προς τον 
οικείο Συντονιστή της Αποκεντρωμένης Διοίκησης από 
οποιονδήποτε έχει έννομο συμφέρον, σύμφωνα με τις 
διατάξεις της παρ.4 του άρθρου 44 του ν. 998/1979. 

Με την απόφαση αυτή δεν προκαλείται δαπάνη σε 
βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 20 Φεβρουάριου 2019 
Ο Συντονιστής Αποκεντρωμένης Διοίκησης 
ΙΩΑΝΝΗΣ ΣΑΒΒΑΣ 

Αριθμ. 24459 _ (3) 

Επικύρωση καθορισμού τμηματικής οριοθέτη- 
σης χειμάρρου «Θολοπόταμου» ή «Θολούρα» 
στην Τ.Κ. Νεραντζιών της Δ.Ε. Συμπολιτείας του 
Δήμου Αιγιαλείας, Π.Ε. Αχάίας (θέση ιδιοκτησί¬ 
ας Στάικου). 

Ο ΣΥΝΤΟΝΙΣΤΗΣ ΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΠΕΛΟΠΟΝΝΗΣΟΥ, ΔΥΤΙΚΗΣ 
ΕΛΛΑΔΟΣ ΚΑΙ ΙΟΝΙΟΥ 

Έχοντας υπόψη: 

Ι.Το ν. 3852/2010 (ΦΕΚ 87/Α77-6-2010) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

2. Το π.δ. υπ' αριθ. 139/2010 (ΦΕΚ 232/Α727-12-2010) 
«Οργανισμός της Αποκεντρωμένης Διοίκησης Πελοπον- 
νήσου, Δυτικής Ελλάδας και Ιονίου». 

3. Τα άρθρα 28 και 28Α του ν. 4325/2015 (ΦΕΚ 47/ 
Α711-05-2015), όπως ισχύει, «Εκδημοκρατισμός της 
Διοίκησης - Καταπολέμηση Γραφειοκρατίας και Ηλε¬ 
κτρονική Διακυβέρνηση. Αποκατάσταση αδικιών και 
άλλες διατάξεις». 

4. Την υπουργική απόφαση με αρ. 15870/15-05-2017 
(ΦΕΚ 250/Υ.Ο.Δ.Δ./26-05-2017) «Διορισμός του Νικολά¬ 
ου Παπαθεοδώρου του Αγγελάκη ως Συντονιστή της 
Αποκεντρωμένης Διοίκησης Πελοποννήσου, Δυτικής 
Ελλάδας και Ιονίου». 

5. Τον. 3010/2002 «Εναρμόνιση του ν. 1650/1986 με τις 
οδηγίες 97/11 Ε.Ε και 96/61 Ε.Ε» και ειδικότερα τις διατά¬ 
ξεις του άρθρου 5 αυτού «Διαδικασία οριοθέτησης και 
ρυθμίσεις θεμάτων για τα υδατορέματα» καθώς και τις 
ισχύουσες διατάξεις της υπ’ αριθμ. 3046/304/3-2-1989 
απόφασης του αναπληρωτή Υπουργού ΥΠΕΧΩΔΕ και 
ειδικότερα του άρθρου 6 αυτής σχετικά με τη δόμηση 
κοντά στα ρέματα όπως ισχύουν. 

6. Την 33/98 εγκύκλιο του ΥΠΕΧΩΔΕ «Αστυνόμευση 
ρεμάτων και συντήρηση αντιπλ/κών έργων». 

7. Το ν. 4258/2014 Διαδικασία Οριοθέτησης και ρυθμί¬ 
σεις θεμάτων για τα υδατορέματα (ΦΕΚ 94/Α714-4-2014). 

8. Την υπουργική απόφαση με αριθμό οικ. 140055 
(ΦΕΚ 428/Β /15-02-2017) Τεχνικές προδιαγραφές σύ¬ 
νταξης του περιεχομένου του φακέλου οριοθέτησης 
κατ’ εφαρμογή της παραγράφου 5 του άρθρου 2 του 
ν. 4258/2014 - Διευκρινίσεις για την εφαρμογή της δια¬ 
δικασίας οριοθέτησης. 

9. Την απόφαση με αριθμ. 130479 (ΦΕΚ 2113/Β7 
20-06-2017) Μεταβίβαση δικαιώματος υπογραφής «Με 
εντολή Συντονιστή» στον προϊστάμενο της Γενικής Δι¬ 
εύθυνσης Χωροταξικής και Περιβαλλοντικής Πολιτικής, 
καθώς και στους προϊσταμένους των Υπηρεσιών της Γε¬ 
νικής Διεύθυνσης Χωροταξικής και Περιβαλλοντικής Πο¬ 
λιτικής της Αποκεντρωμένης Διοίκησης Πελοποννήσου, 
Δυτικής Ελλάδας και Ιονίου. 

ΙΟ.Το μεαρ.πρωτ. 167502/3133/11-06-2018 έγγραφο 
της Δ/νσης Τεχνικών Έργων της Περιφέρειας Δυτ. Ελ¬ 
λάδας (αρ. πρωτ. Υπηρεσίας 120750/14-06-2018) με το 
οποίο διαβιβάστηκε η ΜελέτηΤμηματικής Οριοθέτησης 
του χειμάρρου «θολοπόταμου» ή «Θολούρα» στην Τ.Κ. 
Νεραντζιών της Δ.Ε. Συμπολιτείας του Δήμου Αιγιαλεί- 


ας (θέση ιδιοκτησίας Στάϊκου), που ανήκει στη χωρική 
αρμοδιότητα του Δήμου Αιγιαλείας και περιλαμβάνει: 

• Οριζοντιογραφία, 

•Τεχνική Έκθεση με την υδραυλική - Υδρογεωλογική 
και Περιβαλλοντική Μελέτη, 

• Μηκοτομή - διατομές, 

• Οριζοντιογραφία σε σμίκρυνση 

που συντάχθηκε από τη Μελετητική Εταιρεία Δυτι¬ 
κής Ελλάδας (Μ.Ε.Δ.Ε.) Ανδρέας Αλεβίζος και ΣΙΑ Ε.Ε. και 
έχουν ελεγχθεί και θεωρηθεί από τη Δ/νση Τεχνικών Έρ¬ 
γων Π.Ε. Αχάίας, της Περιφέρειας Δυτικής Ελλάδας. 

11. Η από 13-07-2018 αίτηση της Μελετητικής Εταιρεί¬ 
ας Δυτικής Ελλάδας (Μ.Ε.Δ.Ε.) Ανδρέας Αλεβίζος και ΣΙΑ 
Ε.Ε., με την οποία κατέθεσε συμπληρωματικά στοιχεία 
για την προαναφερθείσα μελέτη (αρ. πρωτ. Υπηρεσίας 
146621/13-07-2018). 

12. Το με αρ. πρωτ. 158199/27-07-2018 έγγραφο της 
Υπηρεσίας με το οποίο διαβιβάστηκε η μελέτη του θέ¬ 
ματος για γνωμοδοτήσεις στις αρμόδιες Υπηρεσίες. 

13. Το με αρ. πρωτ. ΥΠ.ΠΟ.Α./ΓΔΑΜΤΕ/ΥΝΜΤΕΔΕΠΝΙ/ 
382009/39463/5303/06-08-2018 έγγραφο της Υπηρε¬ 
σίας Νεωτέρων Μνημείων και Τεχνικών Έργων Δυτι¬ 
κής Ελλάδας, Πελοποννήσου και Νοτίου Ιονίου, με το 
οποίο γνωμοδοτεί θετικά (αρ. πρωτ. Υπηρεσίας 175769/ 
21-08-2018). 

14. Το με αρ. πρωτ. 169785/10-08-2018 έγγραφο της 
Δ/νσης Δασών Αχάίας με το οποίο διαβιβάζει την μελέτη 
του θέματος στο Δασαρχείο Αιγίου (αρ. πρωτ. Υπηρεσίας 
180804/27-08-2018). 

15. Το με αρ. πρωτ. ΥΠΠΟΑ/ΓΔΑΠΚ/ΕΦΑΑΧΑ/382803/ 
274089/5760/08-08-2018 έγγραφο της Εφορείας Αρ¬ 
χαιοτήτων Αχάίας, με το οποίο γνωμοδοτεί (αρ. πρωτ. 
Υπηρεσίας 198237/17-09-2018). 

16. Το με αρ. πρωτ. 160839/17-10-2018 έγγραφο της 
Δ/νσης Υδάτων Δυτικής Ελλάδας με το οποίο γνωμοδο¬ 
τεί θετικά για την τμηματική οριοθέτηση του θέματος 
(αρ. πρωτ. Υπηρεσίας 233830/24-10-2018). 

17. Το με αρ. πρωτ. 20087/29-01-2019 έγγραφο του 
Δασαρχείου Αιγίου στον οποία αναφέρεται ότι η υπό 
εξέταση οριοθέτηση βρίσκεται σε μη δασικής μορφής 
έκταση και δεν έχει αντίρρηση σχετικά με την ορι¬ 
οθέτηση του θέματος (αρ. πρωτ. Υπηρεσίας 22057/ 
31-01-2019). 

18. Το με αρ. πρωτ. ΠΔΕ/ΔΤΕΑ/25606/419/28-01-2019 
έγγραφο της Δ/νσης Τεχνικών Έργων της Περιφέρειας 
Δυτ. Ελλάδας (αρ. πρωτ. Υπηρεσίας 24459/04-02-2019) 
με το οποίο διαβίβασε στην Υπηρεσία απόσπασμα από 
τα πρακτικά της από 28.11.2018 τακτικής συνεδρίασης 
του Δημοτικού Συμβουλίου του Δήμου Αιγιαλείας, στο 
οποίο αναγράφεται ότι με την με αρ. 594/2018 απόφαση 
ομόφωνα αποφάσισε θετικά για την τμηματική οριο¬ 
θέτηση του χειμάρρου «Θολοπόταμου» ή «Θολούρα» 
στην Τ.Κ. Νεραντζιών της Δ.Ε. Συμπολιτείας του Δήμου 
Αιγιαλείας, Π.Ε. Αχάίας (θέση ιδιοκτησίας Στάϊκου), απο¬ 
φασίζουμε: 

Την επικύρωση των οριογραμμών τμήματος του χει¬ 
μάρρου «Θολοπόταμου» ή «Θολούρα», στην Τ.Κ. Νερα¬ 
ντζιών της Δ.Ε. Συμπολιτείας του Δήμου Αιγιαλείας, Π.Ε. 
Αχάίας (θέση ιδιοκτησίας Στάϊκου), όπως αυτές απεικο- 

νίζονται στην οριζοντιογραφία (10ο σχετικό) με μπλε 
γραμμή (γραμμή οριοθέτησης) και κόκκινη γραμμή (ορι- 
ογραμμή πλημμύρας) και ορίζονται αριστερά από τα 
σημεία 1,2,3,4,5,... 8 και δεξιά από τα σημεία 9,10,11,... 
18, όπως αυτές καθορίζονται στη Μελέτη Τμηματικής 
Οριοθέτησης χειμάρρου «Θολοπόταμου» ή «Θολούρα» 
στην Τ.Κ. Νεραντζιών της Δ.Ε. Συμπολιτείας του Δή¬ 
μου Αιγιαλείας, Π.Ε. Αχάίας (θέση ιδιοκτησίας Στάϊκου), 
που συντάχθηκε από τη Μελετητική Εταιρεία Δυτικής 
Ελλάδας (Μ.Ε.Δ.Ε.) Ανδρέας Αλεβίζος και ΣΙΑ Ε.Ε. και έχει 
ελεγχθεί και θεωρηθεί από τη Δ/νση Τεχνικών Έργων Π.Ε. 
Αχάίας, της Περιφέρειας Δυτικής Ελλάδας. 


Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή και το σχέδιο οριοθέτησης σε σμί¬ 
κρυνση που τη συνοδεύει να δημοσιευθούν στην Εφη¬ 
μερίδα της Κυβερνήσεως. 

Πάτρα, 26 Φεβρουάριου 2019 

Με εντολή Συντονιστή 
Αποκεντρωμένης Διοίκησης 
Ο Γενικός Διευθυντής Χωροταξικής 
και Περιβαλλοντικής Πολιτικής Α.Δ.Π.Δ.Ε.Ι. 

ΔΙΟΝΥΣΙΟΣ ΠΑΝΑΓΙΩΤΟΠΟΥΛΟΣ 

